Доклад
за 
качеството на водата за питейно-битови цели в област Видин за периода 2017 – 2019 г.

За контрол на качествата на питейната вода РЗИ–Видин съвместно с „ВиК- Видин” ЕООД ежегодно разработват програма за мониторинг на качествата на питейната вода, подавана от „ВиК-Видин” ЕООД, за задоволяване на питейно-битовите нужди на населението от област Видин. Настоящата програма за мониторинг на качествата на питейната вода, подавана за нуждите на населението от област Видин е разработена съвместно от местните компетентни органи – РЗИ-Видин и „ВиК-Видин” ЕООД, съгласно изискванията на Наредба №9 на МЗ, МРРБ и МОСВ за качеството на водата, предназначена за питейно битови цели (обн. ДВ бр.30/2001г., изм. ДВ бр. 87 от 30.10.2007 г., изм. и доп., ДВ бр 1 от 4.01.2011 г., изм. ДВ. бр.15 от 21 февруари 2012г., изм. и доп. ДВ. бр.102 от 12 декември 2014г., изм. и доп. ДВ бр. 6 от 16.01.2018 г.). В област Видин в зависимост от географското разположение на водоснабдените населени места и приблизително еднаквите качества на разпределяната вода са обособени 47 зони на водоснабдяване. Инспекторите от дирекция ОЗ при РЗИ-Видин вземат проби вода от пунктове за пробонабиране, които за област Видин са общо 270. Местоположението им е избрано така, че резултатите от извършваните анализи да дават информация за текущото състояние на разпределителните мрежи и в съответствие чл.6 ал.1 т.1 от Наредба №9. Пробите питейна вода се изследват по микробиологични и химични и радиологични показатели. 
· 2019 година

През 2019 г. общият годишен обем на водните проби за нуждите на мониторинга по показатели от група А, който трябва да осигурява РЗИ-Видин по смисъла на чл.8 от Наредба 9, е 83 бр. В лабораторията на РЗИ-Видин и РЗИ-Монтана са изследвани 98 броя проби питейна вода при консуматорите от централно водоснабдени населени места по показатели, включени в А мониторинг. Четиридесет и една или 41,8% от пробите, които са взети не отговарят на изискванията на Наредба №9. Общият годишен обем на водните проби за нуждите на мониторинга по показатели от група Б, който трябва да осигурява РЗИ-Видин по смисъла на чл.8 от Наредба 9, е 48 бр. В лабораторията на РЗИ-Видин и РЗИ-Монтана са изследвани 50 броя проби питейна вода при консуматорите от централно водоснабдени населени места по показатели, включени в Б мониторинг. Четири от пробите или 8,0% не отговаря на Наредба №9 за качеството на водата, предназначена за питейно-битови цели. Броя на изследваните проби вода по Наредба №12 за качествените изисквания към повърхностни води, предназначени за питейно-битово водоснабдяване е 5 – стандартни. По искане на РЗИ-Видин от РЗИ-Плевен са изследвани 48 броя питейни води за съдържание на трихалометани, бензен, 1,2-дихлоретан, тетрахлоретан, трихлоретен, натрий, селен, живак, полициклични ароматни въглеводороди, бенз/а/пирен и пестициди. По искане на РЗИ-Видин от РЗИ-Враца са изследвани 21 броя питейни води за съдържание на естествен уран. През 2019 г. е преизпълнен заложения план за пробите питейна вода от централни водоизточници.
През 2019 г. общия годишен обем на водните проби, за нуждите на мониторинга, който трябва да осигури „ВиК-Видин” ЕООД, съгласно Таблица Б.1 към Приложение 2 от Наредба № 9, е 164 бр. за мониторинг по показателите от група А и 51 бр. за мониторинг по показателите от група Б. Изследвани са 220 броя проби питейна вода при консуматорите от централно водоснабдени населени места по показатели, включени в мониторинга. 
През 2019 г. е извършен мониторинг по показател бромати на 48 бр. проби питейна вода, във всички зони на водоснабдяване, както и мониторинг по показател уран на 31 бр. проби питейна вода. Извършени са 77 бр. анализи на проби питейна вода, по Наредба № 1/2007 г. за проучване, ползване и опазване на подземните води и 5 бр. анализи на проби питейна вода, по Наредба № 12/2002 г. за качествените изисквания към повърхностни води, предназначени за питейно-битово водоснабдяване. До края на 2019 г., са извършени 8 бр. анализи на проби питейна вода, по радиологични показатели. Изпитванията са възложени на акредитирана лаборатория. От тях, 2 бр., не отговарят на изискванията на Наредба № 9 за качеството на водата, по показател „обща α-активност”. Пробите са изследвани повторно.
· 2018 година

През 2018 г. общият годишен обем на водните проби за нуждите на мониторинга по показатели от група А, който трябва да осигурява РЗИ-Видин по смисъла на чл.8 от Наредба 9, е 83 бр. В РЗИ-Видин са изследвани 98 броя проби питейна вода при консуматорите от централно водоснабдени населени места по показатели, включени в А мониторинг. Двадесет и шест или 26,5% от пробите, които са взети не отговарят на изискванията на Наредба №9. Общият годишен обем на водните проби за нуждите на мониторинга по показатели от група Б, който трябва да осигурява РЗИ-Видин по смисъла на чл.8 от Наредба 9, е 22 бр. В РЗИ-Видин са изследвани 41 броя проби питейна вода при консуматорите от централно водоснабдени населени места по показатели, включени в Б мониторинг. Една от пробите или 2,4% не отговаря на Наредба №9 за качеството на водата, предназначена за питейно-битови цели. Броя на изследваните проби вода по Наредба №12 за качествените изисквания към повърхностни води, предназначени за питейно-битово водоснабдяване е 5 – стандартни. По искане на РЗИ-Видин от РЗИ-Плевен са изследвани 40 броя питейни води за съдържание на трихалометани, бензен, 1,2-дихлоретан, тетрахлоретан, трихлоретен, натрий, селен, живак, полициклични ароматни въглеводороди, бенз/а/пирен и пестициди. По искане на РЗИ-Видин от РЗИ-Враца са изследвани 21 броя питейни води за съдържание на естествен уран. През 2018 г. е преизпълнен заложения план за пробите питейна вода от централни водоизточници.
През 2018 г. общия годишен обем на водните проби, за нуждите на мониторинга, който трябва да осигури „ВиК-Видин” ЕООД, съгласно Таблица Б.1 към Приложение 2 от Наредба № 9, е 164 бр. за мониторинг по показателите от група А и 43 бр. за мониторинг по показателите от група Б. Изследвани са 207 броя проби питейна вода при консуматорите от централно водоснабдени населени места по показатели, включени в мониторинга. От тях 4 бр., не отговарят на изискванията на Наредба № 9 за качеството на водата, по микробиологични показатели. Пробите са изследвани повторно.
През 2018 г. е извършен мониторинг по показател „бромати“ на 47 бр. проби питейна вода, във всички зони на водоснабдяване, както и мониторинг по показател „уран“ на 27 бр. проби питейна вода. Извършени са 78 бр. анализи на проби питейна вода, по Наредба № 1/2007 г. за проучване, ползване и опазване на подземните води и 5 бр. анализи на проби питейна вода, по Наредба № 12/2002 г. за качествените изисквания към повърхностни води, предназначени за питейно-битово водоснабдяване. До края на 2018 г., са извършени 33 бр. анализи на проби питейна вода, по радиологични показатели. Изпитванията са възложени на акредитирана лаборатория. От тях, 6 бр., не отговарят на изискванията на Наредба № 9 за качеството на водата, по показател „обща α-активност”. Пробите са изследвани повторно.
· 2017 година

През 2017 г. общият годишен обем на водните проби за нуждите на мониторинга по показатели от група А, който трябва да осигурява РЗИ-Видин по смисъла на чл.8 от Наредба 9, е 83 бр. (50% от минималния брой проби, които трябва да бъдат изследвани от „ВиК”-Видин ЕООД). В РЗИ-Видин са изследвани 84 броя проби питейна вода при консуматорите от централно водоснабдени населени места по показатели, включени в А мониторинг. Девет или 10,7% от пробите, които са взети не отговарят на изискванията на Наредба №9 за качеството на водата, предназначени за питейно-битови цели. Общият годишен обем на водните проби за нуждите на мониторинга по показатели от група Б, който трябва да осигурява РЗИ-Видин по смисъла на чл.8 от Наредба 9, е 49 бр. В РЗИ-Видин са изследвани 55 броя проби питейна вода при консуматорите от централно водоснабдени населени места по показатели, включени в Б мониторинг. Седемнадесет от пробите или 30,9% не отговарят на Наредба №9 за качеството на водата, предназначена за питейно-битови цели. 
През 2017 г. общия годишен обем на водните проби, за нуждите на мониторинга по показатели от група А, който трябва да осигури „ВиК-Видин” ЕООД, по смисъла на чл. 7, от Наредба № 9, е 167 бр. Общия годишен обем на водните проби, за нуждите на мониторинга по показатели от група Б, който трябва да осигури „ВиК-Видин” ЕООД е 53 бр. През 2017 г., са изследвани 223 броя проби питейна вода при консуматорите от централно водоснабдени населени места по показатели, включени в А и Б мониторинг. От тях 3 бр., не отговарят на изискванията на Наредба № 9 за качеството на водата, по микробиологични показатели. Пробите са изследвани повторно.

През 2017 г., от „ВиК-Видин” ЕООД, са извършени 86 бр. анализи на проби питейна вода, по Наредба № 1/ 2007 г. за проучване, ползване и опазване на подземните води и 5 бр. анализи на проби питейна вода, по Наредба №12/2002 г. за качествените изисквания към повърхностни води, предназначени за питейно-битово водоснабдяване. През 2017 г., са извършени 24 бр. анализи на проби питейна вода, по радиологични показатели. Изпитванията са възложени на акредитирана лаборатория. От тях, 3 бр., не отговарят на изискванията на Наредба № 9 за качеството на водата, по показател „обща α-активност”. 
След установяване на завишени стойности на обща алфа активност в населени места от област Видин, РЗИ-Видин изпрати писма до РЗИ-Враца с искане за експертно становище относно оценката на здравния риск за населението и за предприемане на мерки от страна на „ВиК-Видин“ ЕООД. Своевременно е информирано Министерство на здравеопазването за превишените контролни нива на обща алфа активност. След полученото становище от отдел „Радиационен контрол“, Дирекция „Обществено здраве“ при РЗИ-Враца, РЗИ-Видин информира „ВиК-Видин“ ЕООД за мерките, които трябва да предприеме в зоните със завишени контролни нива на обща алфа активност, а именно да бъде извършен сезонен мониторинг на централното водоснабдяване.
Мониторинг на качествата на питейната вода – РЗИ-Видин
	Мониторинг


	Брой проби
	2017 г.
	2018 г.
	2019 г.

	А
	план
	83
	83
	83

	
	изследвани
	84
	98
	98

	Б
	план
	49
	22
	48

	
	изследвани
	55
	41
	50


За периода 2017 – 2019 г. от РЗИ-Видин няма зони за водоснабдяване с неизпълнен мониторинг.

За отчетения период няма зони с установени отклонения в качеството на питейната вода по микробиологични показатели и/или химични показатели с трайни несъответствия.

Предприети мерки от страна на „ВиК-Видин“ ЕООД и общините в област Видин за подобряване качеството на питейната вода:
„ВиК-Видин“ ЕООД
Извършване на постоянен и периодичен мониторинг на качеството на водата, предназначена за питейно-битови нужди в населените места от област Видин. 

Извършване на планови (пролетни и есенни) и извънредни дезинфекции на водопроводните мрежи и съоръжения в населените места от област Видин.
Закупени и монтирани дозаторни помпи за обеззаразяване на водата с белина – общо 3 бр. за периода.
Община Видин

Съгласно одобрен проект по част ВиК от етапи I, II и III на обект „Основна реконструкция на централна пешеходна зона гр. Видин“ е изпълнена рехабилитация на водопроводната мрежа на централната пешеходна зона в обхвата с ул. „Рибарска“ до ул. „Райна Княгиня“, която включва подмяна на съществуващите улични водопроводи и сградни водопроводни отклонения. Уличните водопроводи в участъците с рехабилитация са подменени с полиетиленови тръби с висока плътност, тип 100, PN 1,0MPa S8/SDR17, с диаметри ф90 – ф250мм. Общата дължина на изпълнената водопроводна мрежа е 1 820 м.
Община Макреш
Със съдействието на „ВиК“ ЕООД през 2019 г. се подмени проблемен участък с чести аварии от водопровода в с. Раковица. Общината има проект внесен в ПУДОС от 2014 г. за подмяна на водопровода в с. Раковица, но до момента няма придвижване на проекта.
Община Грамада

Община Грамада е подала заявление в ДФЗ за подпомагане по мярка 7.2. „Инвестиции в създаване подобряването или разширяването на всички видове малки по мащаби инфраструктури“. Първият обект представлява реконструкция на 14 бр. улици от съществуващата водопроводна мрежа на гр. Грамада. Вторият обект е реконструкция на външен водопровод на гр. Грамада от помпена станция с. Бояново до напорен резервоар гр. Грамада. Проектите са подадени в Държавен фонд „Земеделие“ на 01.10.2016 г. Със Заповед №3 – РД/4243/16.10.2018 г. на изпълнителния директор на ДФЗ е отказано финансиране.
Община Бойница

Извършено е почистване по трасето на външен водопровод от помпена станция Кула до водна кула с. Бойница.

Почистено е трасето на външен напорен водопровод от помпена станция с. Раброво до водна кула с. Раброво.

Извършва се редовно почистване на санитарно-охранителните зони при водохващанията в с. Шишенци, с. Бориловец и с. Периловец.

Частично е подменена вътрешната водопроводна мрежа в с. Бойница и с. Раброво. Възникналите частичните аварии се отстраняват своевременно.
Община Кула

Поетапно е източвана водопроводната мрежа, при което са почиствани утайките и промивните инсталации. От „ВиК“ ЕООД – Видин е разработен специален график, благодарение на който не се е налагало спиране на водоподаването. Почиствани са кладенците, които обслужват населените места в община Кула, както и дезинфекцирани резервоарите и водопроводната мрежа.
Община Ново село

Цялата водопроводна мрежа на територията на общината е подменена с HDPE тръби с висока плътност, с цел намаляване водните загуби, покриване в по-висока степен на изисквания за качество на водата и подобряване на достъпа до нея.
Община Брегово
Предприети мерки за подобряване качеството на питейната вода от страна на  община Брегово за 2019 г. в недопускане на нерегламентирани сметища в районите на помпените станции намиращи се в гр. Брегово, с. Косово и с. Връв.
Общините Белоградчик, Чупрене, Ружинци и Димово през 2019 г. не са изпълнявали проекти и дейности имащи отношение към подобряване качеството на питейната вода.

През периода 2017 – 2019 г. на управителя на „ВиК-Видин“ ЕООД са съставени общо 38 предписания за неотговарящи проби питейна вода по показателите включени в А и Б мониторинг, които не отговарят на Наредба №9 за качеството на водата, предназначена за питейно-битови цели.
За установяване на административни нарушения на управителя на „ВиК-Видин“ ЕООД са съставени общо 14 акта. Един за неспазване на чл.7, ал.1 от Наредба №9 на МЗ, МРРБ и МОСВ за качеството на водата, предназначена за питейно битови цели. 11 са за неспазване на чл.5 ал.1 във връзка с чл.3 ал.1 и ал.2 от Наредба №9 на МЗ, МРРБ и МОСВ за качеството на водата, предназначена за питейно битови цели. 2 АУАН са по чл.48 ал.1 т.13 от Закона за водите, във връзка с чл.3 от Наредба №9 на МЗ, МРРБ и МОСВ за качеството на водата, предназначена за питейно битови цели.  През периода 2017 – 2019 г. са издадени 13 НП на обща стойност 13 000 лв.
